
Ministru kabineta rīkojums Nr. 130
Rīgā 2024. gada 20. februārī (prot. Nr. 8 27. §)
Par valsts nekustamā īpašuma daļu nodošanu bezatlīdzības lietošanā valsts sabiedrībai ar ierobežotu atbildību "Latvijas Vides, ģeoloģijas un meteoroloģijas centrs"
· 1. Saskaņā ar Publiskas personas finanšu līdzekļu un mantas izšķērdēšanas novēršanas likuma 5. panta otrās daļas 5. punktu un ceturto daļu Vides aizsardzības un reģionālās attīstības ministrijai (Dabas aizsardzības pārvaldei) nodot valsts sabiedrībai ar ierobežotu atbildību "Latvijas Vides, ģeoloģijas un meteoroloģijas centrs" (reģistrācijas Nr. 50103237791, juridiskā adrese – Maskavas iela 165, Rīga, LV-1019) (turpmāk – sabiedrība) bezatlīdzības lietošanā šādas valsts nekustamā īpašuma daļas:
· 1.1. nekustamā īpašuma "Slīteres bāka" (nekustamā īpašuma kadastra Nr. 8850 003 0061) sastāvā esošās zemes vienības (zemes vienības kadastra apzīmējums 8850 003 0061) daļu 520 m2 platībā "Šlīteres bāka" Šlīterē, Dundagas pagastā, Talsu novadā (kadastrālā vērtība uz 2024. gada 1. janvāri – 109,2 euro, atlikusī bilances vērtība uz 2024. gada 1. janvāri – 109,2 euro);
· 1.2. nekustamā īpašuma "Slīteres bāka" (nekustamā īpašuma kadastra Nr. 8850 003 0061) sastāvā esošās apbūvētās zemes vienības (zemes vienības kadastra apzīmējums 8850 003 0061) daļu 180 m2 platībā "Šlīteres bāka" Šlīterē, Dundagas pagastā, Talsu novadā (kadastrālā vērtība uz 2024. gada 1. janvāri – 37,8 euro, atlikusī bilances vērtība uz 2024. gada 1. janvāri – 37,8 euro).
· 2. Šā rīkojuma 1. punktā minētās nekustamā īpašuma daļas (turpmāk – valsts nekustamā īpašuma daļas) tiek nodotas sabiedrībai bezatlīdzības lietošanā sabiedrībai deleģēto valsts pārvaldes uzdevumu pildīšanai – seismisko notikumu monitoringa nodrošināšanai.
· 3. Vides aizsardzības un reģionālās attīstības ministrijai (Dabas aizsardzības pārvaldei) noslēgt līgumu par valsts nekustamā īpašuma daļu nodošanu sabiedrībai bezatlīdzības lietošanā (turpmāk – līgums).
· 4. Vides aizsardzības un reģionālās attīstības ministrijai (Dabas aizsardzības pārvaldei) iekļaut līgumā šādus noteikumus:
· 4.1. valsts nekustamā īpašuma daļas tiek nodotas bezatlīdzības lietošanā ar līguma parakstīšanas dienu uz laiku, kamēr sabiedrība pilda šā rīkojuma 2. punktā minēto uzdevumu, bet ne ilgāk kā uz 10 gadiem;
· 4.2. sabiedrībai ir pienākums valsts nekustamā īpašuma daļas izmantot atbilstoši šā rīkojuma 2. punktā minētajam mērķim;
· 4.3. valsts nekustamā īpašuma daļās netiek veikta saimnieciskā darbība (tai skaitā valsts nekustamā īpašuma daļas netiek iznomātas trešajām personām);
· 4.4. sabiedrība par saviem līdzekļiem nodrošina valsts nekustamā īpašuma daļu uzturēšanu, kā arī kompensē nekustamā īpašuma nodokli Vides aizsardzības un reģionālās attīstības ministrijai (Dabas aizsardzības pārvaldei) līgumā noteiktajā apmērā un termiņā;
· 4.5. Vides aizsardzības un reģionālās attīstības ministrijai (Dabas aizsardzības pārvaldei) ir tiesības vienpusēji atkāpties no līguma, par to rakstiski informējot sabiedrību vismaz 30 dienas iepriekš, ja:
· 4.5.1. valsts nekustamā īpašuma daļas netiek izmantotas atbilstoši to nodošanas mērķim;
· 4.5.2. vairāk nekā mēnesi netiek pildīti šā rīkojuma 4.4. apakšpunktā minētie pienākumi;
· 4.5.3. spēku zaudējis sabiedrībai dotais deleģējums veikt valsts pārvaldes uzdevumus;
· 4.6. šā rīkojuma 4.5. apakšpunktā minētajos gadījumos sabiedrība valsts nekustamā īpašuma daļas nodod atpakaļ Vides aizsardzības un reģionālās attīstības ministrijai (Dabas aizsardzības pārvaldei).

